આ ગણિત પણ સ્પષ્ટ છે. આ વર્ષે 1 જુલાઈથી આખા દેશમાં લાગુ થયેલી નવી ટેક્સ વ્યવસ્થા GSTમાં પેટ્રોલ-ડીઝલને શામેલ કરવામાં નથી આવ્યા. હજી પણ તેના પર કેન્દ્ર તેમજ રાજ્યોના અલગ અલગ ટેક્સ લાગુ પડે છે. જો કેન્દ્રીય કરોની વાત કરીએ તો સરકારી આંકડા પ્રમાણે, કેન્દ્રમાં ભાજપ સરકાર આવ્યા પછી ડીઝલ પર લાગુ એક્સાઈઝ ડ્યૂટીમાં 380 ટકા અને પેટ્રોલ પર 120 ટકા વધારો થઈ ચુક્યો છે. આ દરમિયાન કેન્દ્ર સરાકરને આ વિભાગથી થયેલી કમાણીમાં ત્રણ ગણો વધારો થયો છે. આ દરમિયાન રાજ્ય સરકારો તરફથી લાગુ કરવામાં આવતા સેલ્સ ટેક્સ અને વેટનો પણ વિસ્તાર થયો છે.